عەبدولستار مەجید
عەبدولستار مەجید قادر (لەدایکبووی ١٩٧٠ لە ھەولێر، عێراق) سیاسەتوانێکی کوردی باشووری کوردستانە. ئێستا ئەندامی پەرلەمانی کوردستانە لە لیستی کۆمەڵی دادگەریی کوردستان. پێشتر وەزیری کشتوکاڵ و ئاودێریی ھەرێمی کوردستان بووە لە کابینەی ھەشتەمی حکوومەتی ھەرێمی کوردستان.

ژیان 
عەبدولستار مەجید بڕوانامەی بەکالۆریۆسی لە زانستی قورئان بەدەستھێناوە. ساڵی ١٩٨٧ بووەتە پێشمەرگەی بزووتنەوەی ئیسلامیی کوردستان. لە دوو کۆنگرەی کۆمەڵی ئیسلامیی کوردستان جارێک دەنگی یەکەم و جارێک دەنگی دووەمی بەدەستھێناوە، ھەروەھا بەرپرسیارییەتیی سیاسی و سەربازی ھەبووە لەنێو ئەو حیزبە، لەوانە وتەبێژی کۆمەڵەکە، ئەندامی مەکتەبی سیاسی، نوێنەری کۆمەڵی ئیسلامی لە لیژنەی ھەماھەنگیی ئۆپۆزیسیۆن، و سەرۆکی شاندی کۆمەڵی ئیسلامی لە پێکھێنانی حکوومەت و نووسینەوەی بەرنامەی کاری حکوومەت.

سەرچاوەکان 

وتارە ھەتیوەکان
ئەندامانی پەرلەمانی کوردستان
زیندووان
لەدایکبووانی ١٩٧٠
وەزیرەکانی کابینەی ھەشتەمی حکوومەتی ھەرێمی کوردستان